stanford-oval/wikipedia huggingface dataset:
ดีพวัน
เจ้าพ่อดากอนกับเจ้าแม่ไฮดรา

เจ้าพ่อดากอนกับเจ้าแม่ไฮดรา เป็นอสุรกายซึ่งเชื่อว่าเป็นเกรทโอลด์วัน แต่ก็อาจเป็นเพียงดีพวันที่มีร่างกายใหญ่โตผิดปกติ เจ้าแม่ไฮดรานั้นเป็นคู่ของเจ้าพ่อดากอน ซึ่งทั้งคู่และคธูลูเป็นเทพเจ้าที่ดีพวันนับถือ ชื่อ ดากอน (Dagon)มาจากเทพแห่งความอุดมสมบูรณ์ของเซมิติก
นครของดีพวัน

เลิฟคราฟท์เองได้กล่าวถึงนครของดีพวันเพียงแห่งเดียวคือ Y'ha-nthlei ซึ่งชื่อนี้อาจมีที่มาจากตัวละครชื่อ Yoharneth-Lahai ในงานประพันธ์ของลอร์ด ดุนซานี ใน The Shadow Over Innsmouth ระบุว่า Y'ha-nthlei เป็นมหานครในมหาสมุทรใต้เดวิลรีฟ นอกชายฝั่งของรัฐแมสซาชูเซตส์ใกล้เมือง Innsmouth ซึ่งในเรื่องไม่ได้ระบุว่าเมืองนี้มีอายุเท่าใด แต่ก็มีดีพวันซึ่งอาศัยอยู่ในเมืองนี้ถึง 80,000 ปีแล้ว .
ในภายหลัง นักประพันธ์คนอื่นๆจึงได้เพิ่มนครของดีพวันในส่วนอื่นของมหาสมุทร เช่น Ahu-Y'hloa ใกล้กับคอร์นวอล และ G'll-Hooใกล้กับหมู่เกาะภูเขาไฟ Surtsey นอกชายฝั่งของไอซ์แลนด์.
ในวัฒนธรรมสมัยนิยม

ในดิจิมอนแอดเวนเจอร์ 02 ตอนที่13 เสียงเรียกจากดาโกมอน (ชื่อตอนนี้ล้อเลียนเรื่องสั้น เสียงเรียกของคธูลู ซึ่งเป็นเรื่องเปิดตัวของคธูลู) มีดิจิมอนรูปร่างคล้ายดีพวันซึ่งจับตัวยางามิ ฮิคาริไปให้ดาโกมอนที่นับถือเป็นเทพเจ้า
ดีพวันปรากฏตัวเป็นศัตรูในวิดีโอเกมต่างๆมากมาย เช่น Alone in the Dark, X-Com: Terror from the Deep, NetHack และ Call of Cthulhu: Dark Corners of the Earth
เผ่าเมอร์ล็อกในเกมชุด Warcraft มีลักษณะคล้ายกับดีพวัน ซึ่งใน World of Warcraft ระบุถึงเทพโบราณใต้น้ำ Dagun ซึ่งเมอร์ล็อกบูชา
ดีพ นีโอเบในเซนต์เซย่าภาคเจ้านรกฮาเดส สวมเกราะเซอร์พลีสดีพ ซึ่งมีลักษณะคล้ายกับดีพวัน
แหล่งข้อมูลอื่น

The Shadow Over Innsmouth by H. P. Lovecraft
ดากอน
ดีแลน เบเกอร์

| ดีแลน เบเกอร์ |
| --- | --- |

เกิด:  (1959-10-07) 7 ตุลาคม ค.ศ. 1959 (65 ปี) ซีราคิวส์, นิวยอร์ก, สหรัฐอเมริกา
การศึกษา: วิทยาลัยวิลเลียมและแมรี มหาวิทยาลัยเซาเทิร์นเมธอดิสต์ (BFA) มหาวิทยาลัยเยล (MFA)
อาชีพ: นักแสดง
ปีปฏิบัติงาน: 1986–ปัจจุบัน
คู่สมรส: เบ็คกี้ แอน เบเกอร์ (สมรส 1990)
บุตร: 1
ดีแลน เบเกอร์ (อังกฤษ: Dylan Baker, เกิด 7 ตุลาคม 1959) เป็นนักแสดงชาวอเมริกัน เขามีชื่อเสียงจากบทบาทของเขาในภาพยนตร์เช่น เพื่อนแท้แต่แปลกหน้า (1987), Happiness (1998), 13 วัน ปฏิบัติการหายนะโลก (2000), ดับแค้นจอมคนเพชฌฆาต (2002), สไปเดอร์แมน 2 (2004), สไปเดอร์แมน 3 (2007), กระตุกขวัญวันปล่อยผี (2007), ถนนแห่งฝัน สองเรานิรันดร์ (2008), ขำข้นคนข่าว (2013) และ สมรภูมิแห่งโลกเสรี (2014)
ในปี 1991 เบเกอร์ได้รับการเสนอชื่อเข้าชิง รางวัลโทนี่ อวอร์ด และ รางวัลดรามา เดส อวอร์ด จากการแสดงของเขาในการผลิตต้นฉบับของ La Bête ในปี 2013 เขาเปิดตัวผลงานการกำกับเรื่องแรกด้วยภาพยนตร์เรื่อง 23 Blast
ชีวิตวัยเด็กและการศึกษา

ดีแลน เบเกอร์ เกิดที่เมืองซีราคิวส์ รัฐนิวยอร์ก และเติบโตที่เมืองลินช์เบิร์ก รัฐเวอร์จิเนีย เขาเริ่มต้นก้าวเข้าสู่วงการแสดงตั้งแต่ยังเป็นวัยรุ่น ผ่านการแสดงละครเวทีในโรงละครท้องถิ่น เขาศึกษาที่โรงเรียนคาทอลิกโฮลีครอส จากนั้นย้ายไปเรียนที่โรงเรียนดาร์ลิงตัน และสำเร็จการศึกษาจากโรงเรียนประถมศึกษาจอร์จทาวน์ในปี 1976
เบเกอร์ศึกษาที่วิทยาลัยวิลเลียมแอนด์แมรี รัฐเวอร์จิเนีย ก่อนจะสำเร็จการศึกษาจากมหาวิทยาลัยเซาเทิร์นเมโทดิสต์ในปี 1980 จากนั้น เขาได้ศึกษาต่อระดับปริญญาโทสาขาศิลปกรรมที่โรงเรียนละครเยล โดยเรียนร่วมกับคริส โนธ และแพทริเซีย คลาร์กสัน
ดุบเนียม

ดุบเนียม (อังกฤษ: Dubnium) คือธาตุที่มีหมายเลขอะตอม 105 และสัญลักษณ์คือ Db ดุบเนียมเป็นธาตุกัมมันตรังสีที่ถูกสังเคราะห์ขึ้น ดุบเนียม-268 เป็นไอโซโทปที่เสถียรของมันมีครึ่งชีวิตประมาณ 16 ชั่วโมง
ดุบเนียม ตั้งชื่อตามเมืองดุบนา ในประเทศรัสเซีย
ดูม (วีดิโอเกม พ.ศ. 2536)

สำหรับความหมายอื่น ดูที่ ดูม (แก้ความกำกวม)
| Doom |
| --- | --- |
Cover art by Don Ivan Punchatz
ผู้พัฒนา: id Software Nerve Software (XBLA)
ผู้จัดจำหน่าย: GT Interactive (Windows, Mac, Saturn) Activision (GBA, XBLA) Atari (Jaguar) Bethesda Softworks (XBLA) Sega (32X) Valve Corporation (Steam) Williams Entertainment (SNES, PSX) Ocean Software (PAL SNES) Imagineer (SFC)
กำกับ: Tom Hall 
ออกแบบ: Sandy Petersen John Romero Shawn Green Tom Hall
โปรแกรมเมอร์: John Carmack John Romero Dave Taylor
ศิลปิน: Adrian Carmack Kevin Cloud
เขียนบท: Tom Hall
แต่งเพลง: Robert Prince Aubrey Hodges (PS1 version)
ชุด: Doom
เอนจิน: id Tech 1 Reality (SNES)
เครื่องเล่น: MS-DOS ...more
วางจำหน่าย:  December 10, 1993 MS-DOS, Mac Sega 32X Atari Jaguar SNES PlayStation 3DO Windows Sega Saturn Game Boy Advance Xbox Live Arcade (Activision) Xbox Live Arcade (Bethesda)  
แนว: First-person shooter
รูปแบบ: Single-player, multiplayer
ดูม (อังกฤษ: Doom หรือ DOOM) เป็นผลงานที่โดดเด่น ในปีพ.ศ. 2536 ของเกมคอมพิวเตอร์แนวยิงมุมมองบุคคลที่หนึ่ง โดย id Software มันเป็นรู้จักอย่างแพร่หลายในฐานะ เกมที่บุกเบิกภาพแบบสามมิติที่เหมือนจริง ระบบผู้เล่นหลายคนผ่านเน็ตเวิร์กบนเครื่องคอมพิวเตอร์ และ สนับสนุนภาคเสริมที่สร้างเองอีกด้วย ตัวเกมมีภาพ และ การปฏิสัมพันธ์ที่รุนแรง ทำให้ตัวเกมกลายเป็นหัวข้อในการโต้แย้งถึงความเหมาะสมในวงการเกม
หนึ่งในสามของตัวเกม (9 ฉาก) แจกจ่ายในรูปของแชร์แวร์ ดูมมีผู้เล่นโดยประมาณสิบล้านคน ภายในเวลาสองปีที่ออกวางตลาด สร้างความนิยมด้วยระบบการเล่น และ ก่อให้เกิดกระแสใหม่ในวงการเกม ซึ่งผลที่เห็นได้กับอุตสาหกรรมเกม คือ ความนิยมในเกมยิงมุมมองบุคคลที่หนึ่งในช่วงกลางทศวรรษที่เก้าสิบ(ช่วงกลางของค.ศ. 1991-2000) ซึ่งเกมโดยส่วนใหญ่ถูกเรียกว่า "เกมเลียนแบบดูม"("Doom clones") ข้อมูลจาก GameSpy ดูมได้รับการเลือกจากผู้ชำนาญการในอุตสาหกรรม ให้เป็นเกมที่ยิ่งใหญ่ที่สุดตลอดกาล ในปีพ.ศ. 2547
มีการพัฒนาเกมในชุดของดูมต่อ ภาค Doom II: Hell on Earth (1994) และ ภาคเสริมอีกหลายภาค รวมไปถึง ภาค The Ultimate Doom (1995),Master Levels for Doom II (1995) และ Final Doom (1996) ซึ่งลงในเครื่องคอมพิวเตอร์ ในระบบปฏิบัติการดอส และมีการทำลงะบบปฏิบัติการวินโดวส์ในเวลาต่อมา ต่อมาตัวเกมได้มีการแปลงไปลงในเครื่องแบบอื่น อันได้แก่ เกมคอนโซลอีกเก้าเครื่อง Rockbox firmware พีดีเอ และ แม้กระทั่งใน แฟลชเกม เกมในชุดเสียความน่าสนใจจากการที่มีเทคโนโลยีใหม่ ที่เหนือกว่าของเกมดูม ในช่วงกลางทศวรรษที่เก้าสิบ ถึงแม้ว่าบรรดาแฟนๆของเกมยังสร้างฉากเสริม การปรับปรุงระบบ รวมทั้งการปรับเปลี่ยนตัวโปรแกรมเกมหลักในปีพ.ศ. 2540 เกมชุดนี้ได้รับความนิยมอีกครั้งในปีพ.ศ. 2547 เมื่อมีการวางตลาด Doom 3 ด้วยเนื้อหาที่นำมาทำใหม่ของเกมภาคดั้งเดิม โดยการอาศัยเทคโนโลยีใหม่ และ การออกฉายของภาพยนตร์ที่มีเนื้อหาจากเกมดูมในปีพ.ศ. 2548
ดีเทอร์ รามส์

| ดีเทอร์ รามส์ |
| --- | --- |
ดีเทอร์ รามส์ ที่ Vitsœ
เกิด:  (1932-05-20) 20 พฤษภาคม ค.ศ. 1932 (92 ปี) วีสบาเดิน, รัฐเฮ็สเซิน, ประเทศเยอรมนี
สัญชาติ: เยอรมัน
อาชีพ: นักออกแบบอุตสาหกรรม
มีชื่อเสียงจาก: สินค้า บราวน์, เครื่องโกนหนวด Vitsœ 606 Universal Shelving System
ดีเทอร์ รามส์ (อังกฤษ: Dieter Rams) นักออกแบบอุตสาหกรรมชาวเยอรมัน เป็นที่รู้จักอย่างกว้างขวางในฐานะนักออกแบบที่ปฏิวัติรูปแบบเครื่องใช้ไฟฟ้าของ บราวน์ และ เฟอร์นิเจอร์ที่ผลิตในประเทศอังกฤษของ Vitsœ ทั้งยังร่วมงานกับสถานศึกษาด้านการออกแบบอุตสาหกรรมต่างๆที่เน้นลัทธินิยมการใช้งานจริง (functionalism) ในแนวการทำงานออกแบบ ดีเทอร์ รามส์ มีความเชื่อในเรื่อง "การออกแบบที่น้อยกว่า แต่ดีกว่า" ("less but better") ซึ่งเป็นแนวทางการออกแบบผลิตภัณฑ์ให้มีลักษณะที่ "ตัดทอนสิ่งไม่จำเป็น" แต่มีคุณภาพที่ตอบสนองผู้ใช้แบบเหนือกาลเวลา (timeless) ผลงานเหล่านี้ยังมีอิทธิพลต่อการออกแบบผลิตภัณฑ์รุ่นหลังเป็นจำนวนมาก และทำให้ ดีเทอร์ รามส์ เป็นที่รู้จักทั่วโลก
ชีวประวัติการทำงาน

ดีเทอร์ รามส์ เริ่มเรียนสถาปัตยกรรมศาสตร์และการตกแต่งภายในที่ โรงเรียนศิลปะวีสบาเดน (Wiesbaden School of Art) ประเทศเยอรมนี ช่วงหลังจบสงครามโลกครั้งที่ 2 ไม่นานนัก เขาพักการศึกษาเพื่อรับประสบการณ์การฝึกงานช่างไม้ 1 ปี และหลังจากจบการศึกษาในปี 1953 เขาเริ่มประกอบวิชาชีพครั้งแรกกับสถาปนิกที่ชื่อ คาร์ล-อ็อตโต อาเปล (Karl-Otto Apel) ที่แฟรงก์เฟิร์ตในเยอรมนี ซึ่งเป็นช่วงเวลาที่เยอรมนีกำลังฟื้นฟูประเทศหลังจากการแพ้สงคราม ทำให้เขาได้มีโอกาสร่วมงานกับสำนักงานสถาปนิกจากอเมริกันอย่าง Skidmore, Owings & Merrill (SOM)
หลังจากทำงานกับอาเปลไม่นาน ปี 1955 เขาก็เปลี่ยนงานไปเป็นสถาปนิกและนักออกแบบภายในให้กับบริษัทขายเครื่องใช้ไฟฟ้า บราวน์ เมื่อทำงานเพียง 4 ปี เขาก็ได้เลื่อนตำแหน่งเป็น Chief Design Officer ดูแลงานออกแบบอุตสาหกรรมในปี 1961 และก็ตำรงตำแหน่งนี้มาจนถึงปี 1995
เขายอมรับว่า การใกล้ชิดกับตาของเขาที่เป็นช่างไม้ รวมทั้งงานสถาปัตยกรรมโดยเฉพาะงานของสถาปนิกเยอรมันเช่น Mies van der Rohe และ Walter Gropius ได้ส่งอิทธิพลไปถึงการทำงานออกแบบผลิตภัณฑ์ของเขาเป็นอย่างมาก และการได้ทำงานกับสถาปนิกอย่าง SOM และอาเปล ก็ทำให้เขาเรียนรู้ถึงความใส่ใจในรายละเอียดทุกๆ ขั้นตอนการออกแบบ โดยเฉพาะการให้ความสำคัญในขั้นตอนการทำแบบจำลอง และต้นแบบเป็นอย่างมาก
"งานออกแบบมีหน้าที่ทำให้ชีวิตง่ายขึ้น ของสิ่งนั้นต้องตรงกับนิสัยและเข้ากันได้กับสภาพแวดล้อมของผู้ใช้"
หลักการ "Good Design"

ดีเทอร์ รามส์ นำเสนอแนวคิดเรื่องการพัฒนาผลิตภัณฑ์ที่ยั่งยืน ในกล่าวสุนทรพจน์ ณ เมืองนิวยอร์ก ถึงความสำคัญของการนำ “ศาสตร์ของผู้ใช้” (User-centered Design) มาเป็นหัวใจหลักในการออกแบบ จากการตั้งคำถามตัวเองว่า "การออกแบบของฉันเป็นการออกแบบที่ดีไหม" ("Is my design good design?") คำตอบที่เขาก่อขึ้นกลายเป็นรากฐานสำหรับหลักสิบประการที่โด่งดังของเขา คือ "หลักการออกแบบที่ดี" (Good Design Principles):
ต้องมีความสดใหม่ หรือ เป็นนวัตกรรม (good design is innovative) - การออกแบบที่สร้างสรรค์ขึ้นเรื่อยๆ จะควบคู่ไปกับการปรับปรุงเทคโนโลยีซึ่งไม่อาจสิ้นสุดลงได้ เนื่องจากการพัฒนาด้านเทคโนโลยีที่ต่อเนื่องจะถือเป็นโอกาสใหม่สำหรับการออกแบบใหม่อยู่เสมอ
ต้องเกิดประโยชน์กับผู้ใช้อย่างแท้จริง (good design makes a product useful) - เมื่อผลิตภัณฑ์ถูกซื้อเพื่อนำมาเพื่อตอบสนองการใช้งานนั้นไม่เพียงพออีกต่อไป แต่ยังต้องคำนึงถึงด้านความงามและจิตวิทยาของผู้ใช้ การออกแบบที่ดีต้องเน้นถึงประโยชน์ใช้สอยของผลิตภัณฑ์ซึ่งไม่มีสิ่งใดกีดขวางในการเข้าถึงประโยชน์นั้น และสามารถตอบโจทย์ของผู้ใช้ได้ตรงเป้าหมาย
ต้องมีความสวยงาม (good design is aesthetic) - คุณภาพด้านสุนทรียศาสตร์ของผลิตภัณฑ์เป็นส่วนชี้นำสำคัญไปสู่ความเป็นประโยชน์ของผลิตภัณฑ์ เนื่องจากผลิตภัณฑ์ที่ถูกนำมาใช้ทุกวันจะมีผลต่อผู้คนและความเป็นอยู่ที่ดีของผู้ใช้ ดังนั้นวัตถุที่ได้รับการออกแบบและผลิตอย่างดีเท่านั้นจึงจะสามารถมีความสวยงาม
ต้องทำให้ผู้ใช้สามารถเข้าใจได้อย่างง่ายดาย (good design makes a product understandable) - การออกแบบที่ดีจะสามารถอธิบายโครงสร้างที่ประกอบเป็นผลิตภัณฑ์ ดีกว่านั้นคือ สามารถแสดงการทำงานของผลิตภัณฑ์อย่างชัดเจนโดยการใช้การหยั่งรู้ของผู้ใช้ และที่ดีที่สุดคือ เป็นผลิตภัณฑ์ที่อธิบายตัวมันเองได้
ต้องทำให้เกิดประสบการณ์ที่ลื่นไหลไม่สร้างความรำคาญในการใช้ (good design is unobstrusive) - ผลิตภัณฑ์เป็นเหมือนเครื่องมือในการเติมเต็มความต้องการของผู้ใช้ ไม่เป็นเพียงของตกแต่งหรืองานศิลปะ การออกแบบที่ดีควรเป็นแบบที่เป็นกลางและไม่ฟุ่มเฟือยเพื่อให้ผู้ใช้มีพื้นที่ว่างสำหรับการแสดงออกความเป็นตัวเอง
ต้องซื่อสัตย์และตรงไปตรงมา (good design is honest) - การออกแบบที่ดีไม่ทำให้ผลิตภัณฑ์ดูมีนวัตกรรม มีประสิทธิภาพ หรือมีคุณค่า มากกว่าที่เกินความเป็นจริง หรือไม่พยายามที่ให้คำสัญญากับผู้บริโภคที่ไม่สามารถทำให้เป็นจริงได้
ต้องคงทนอยู่ได้ยืนนาน (good design is long-lasting) - โดยหลีกเลี่ยงการเป็นสินค้าแฟชั่นหรือตามกระแสและยังต้องไม่ดูโบราณ การออกแบบที่ดีนั้นไม่เหมือนการออกแบบสินค้าแฟชั่นตรงที่จะสามารถใช้งานได้เป็นเวลานานหลายๆปี แม้กระทั่งในปัจจุบันเราจะอยู่ในสังคมของการใช้แล้วทิ้งก็ตาม
ต้องเจาะลึกถึงรายละเอียดต่างๆอย่างครบถ้วน (good design is thorough down to the last detail)  - ไม่มีอะไรที่จะออกแบบไปโดยพลการ การดูแลเอาใจใส่และความถูกต้องแม่นยำในเข้าใจผู้ใช้ในกระบวนการออกแบบแสดงความเคารพต่อผู้บริโภค
ต้องเป็นมิตรกับสิ่งแวดล้อม (good design is environmentally friendly) - การออกแบบที่ดีต้องทำให้เกิดส่วนสำคัญในการรักษาสิ่งแวดล้อม ช่วยประหยัดทรัพยากรและลดมลภาวะทางกายภาพและมลภาวะทางตาได้ตลอดวงจรชีวิตของผลิตภัณฑ์
ต้องทำให้เรียบง่ายอย่างมากที่สุดเท่าที่จะทำได้ (good design is as little design as possible) - "น้อยกว่า แต่ดีกว่า" เพราะมุ่งเน้นประเด็นที่สำคัญ และผลิตภัณฑ์จะตัดทิ้งในทุกสิ่งที่ไม่จำเป็น กลับสู่ความบริสุทธิ์ กลับสู่ความเรียบง่าย
“งานออกแบบที่ดีที่สุด คืองานออกแบบที่น้อยที่สุด”
ผลงานออกแบบที่โดดเด่น

ชั้นวางระบบโมดูล่า 606 Universal Shelving System, Vitsœ, 1960
Braun SK 61
Tonarmwaage, 1962
Braun Dieter Rams Lighter
ภาพเปรียบเทียบผลิตภัณฑ์ออกแบบโดย Jon Ive และ Dieter Rams
ดูมเมทัล

| ดูมเมทัล |
| --- | --- |
แหล่งกำเนิดทางรูปแบบ: เฮฟวีเมทัล บลูส์
แหล่งกำเนิดทางวัฒนธรรม: ต้น-กลางทศวรรษ 1970 ในสหราชอาณาจักรและสหรัฐอเมริกา 
รูปแบบอนุพันธุ์: Post-metal
แนวย่อย
 Epic doom  traditional doom 
แนวประสาน
 Black-doom  blackened death-doom  death-doom (funeral doom)  drone metal  gothic-doom  progressive doom  sludge metal (sludgecore)  stoner metal (desert rock) 
ทัศนียภาพในระดับภูมิภาค
 ฟินแลนด์  แปซิฟิกตะวันตกเฉียงเหนือ  ลุยเซียนา 
ทัศนียภาพในระดับท้องถิ่น
 พาล์มเดสเซิร์ตซีน  วอชิงตัน ดี.ซี. 
หัวข้ออื่น ๆ
 เอกซ์ตรีมเมทัล  กอทิกเมทัล 
ดูมเมทัล (อังกฤษ: doom metal) เป็นแนวดนตรีเอกซ์ตรีมของเฮฟวีเมทัล โดยทั่วไปจะใช้จังหวะที่ช้า กีตาร์ที่จูนเสียงต่ำ และเสียงที่ "หนา" หรือ "หนัก" กว่าแนวเพลงเฮฟวีเมทัลอื่นๆ ทั้งดนตรีและเนื้อเพลงมีเจตนาเพื่อกระตุ้นความรู้สึกสิ้นหวัง ความกลัว และการมาถึงของหายนะ แนวเพลงนี้ได้รับอิทธิพลอย่างมากจากผลงานยุคแรกของวงแบล็กแซ็บบาธ ผู้สร้างต้นแบบให้กับ ดูมเมทัล ในช่วงครึ่งแรกของทศวรรษ 1980 วงดนตรีหลายวง เช่น Witchfinder General และ Pagan Altar จากอังกฤษ วงดนตรีอเมริกันอย่าง เพนตาแกรม (Pentagram) เซนต์ วิตัส (Saint Vitus) ดิอับเซสท์ (The Obsessed) ทรับเบิล (Trouble) และ คิริธอุงโกล (Cirith Ungol) รวมถึงวงดนตรีสวีเดนอย่าง แคนเดิลมาส์ส (Candlemass) ได้กำหนดดูมเมทัลให้เป็นแนวเพลงที่มีความชัดเจน เพนตาแกรม เซนต์ วิตัส ทรับเบิล และ แคนเดิลมาส์ส ถูกเรียกว่าบิกโพร์ของดูมเมทัล
ดูดความร้อน

ในการศึกษาเทอร์โมไดนามิกส์ กระบวนการดูดความร้อน (อังกฤษ: Endothermic) หมายถึงกระบวนการหรือปฏิกิริยาที่ระบบดูดซับพลังงานจากสิ่งแวดล้อมในรูปของความร้อน กระบวนการตรงข้ามคือกระบวนการคายความร้อน ซึ่งปลดปล่อยพลังงานออกไปในรูปแบบของความร้อน คำนี้คิดขึ้นโดย Marcellin Berthelot (25 ตุลาคม ค.ศ. 1827 – 18 มีนาคม ค.ศ. 1907)
หลักการนี้ใช้กันแพร่หลายตั้งแต่ฟิสิกส์กายภาพไปจนถึงปฏิกิริยาเคมี ซึ่งพลังงานความร้อนถูกแปลงไปเป็นพลังงานพันธะ
แหล่งข้อมูลอื่น

Endothermic Definition - MSDS Hyper-Glossary
School experiment เก็บถาวร 2009-08-14 ที่ เวย์แบ็กแมชชีน
ดุลการค้า

ดุลการค้า (อังกฤษ: Balance of Trade) คือการเปรียบเทียบระหว่างผลต่างมูลค่าการนำเข้าสินค้ากับมูลค่าการส่งออกสินค้าของประเทศ โดยทั่วไประยะเวลาที่ใช้เปรียบเทียบ คือ รายเดือน รายไตรมาส และรายปี  ซึ่งถ้านำเข้ามากกว่าส่งออกแสดงว่าขาดดุลการค้า แต่ถ้าส่งออกมากกว่านำเข้าแสดงว่าเกินดุลการค้า และถ้าส่งออกและนำเข้าเท่ากันเรียกว่า สมดุลการค้า
ชนิดของดุลการค้า

เกินดุลการค้า  (Surplus Balance of Trade) คือ มูลค่าส่งออกมากกว่ามูลค่านำเข้า ใช้แก้ปัญหาเงินฝืด
ขาดดุลการค้า (Deficit Balance of Trade) คือ มูลค่าการนำเข้าสินค้ามากกว่ามูลค่าการส่งออก ใช้แก้ปัญหาเงินเฟ้อ
ดุลการค้าสมดุล (Equilibrium Balance of Trade) คือ ภาวะที่ประเทศมีรายรับรวมเท่ากับรายจ่ายรวมจากการแลกเปลี่ยนสินค้าและบริการระหว่างประเทศ
ดุมดาราจักร

ภาพเมสสิเยร์ 81 ดาราจักรที่มีดุมแบบดั้งเดิม (classical bulge) สังเกตว่าโครงสร้างแบบก้นหอยสิ้นสุดลงที่ขอบของดุม
ภาพเมสสิเยร์ 63 ดาราจักรที่มีดุมแบบไม่ใช่ดุมดั้งเดิม (non-classical bulge) โครงสร้างก้นหอยจะหมุนวนลงไปจนถึงบริเวณใจกลางของดาราจักร
ในทางดาราศาสตร์ ดุมดาราจักร (อังกฤษ: Galactic bulge) คือส่วนที่มีดาวฤกษ์เกาะกลุ่มกันอยู่อย่างหนาแน่นที่สุดในดาราจักร มักใช้ในความหมายถึงกลุ่มดาวฤกษ์ใจกลางดาราจักรที่พบในดาราจักรชนิดก้นหอยโดยส่วนใหญ่ แต่เดิมเคยเชื่อกันว่าดุมดาราจักรนี้เป็นดาราจักรชนิดรีที่มีจานดาวฤกษ์อยู่รอบๆ แต่จากภาพถ่ายความละเอียดสูงโดยกล้องโทรทรรศน์อวกาศฮับเบิลได้เผยให้ทราบว่า ดุมดาราจักรจำนวนมากมีคุณลักษณะที่คล้ายคลึงกับดาราจักรชนิดก้นหอยมากกว่า ในปัจจุบันนี้เชื่อกันว่า มีดุมดาราจักรอยู่อย่างน้อย 2 ชนิด คือชนิดที่มีลักษณะเหมือนดาราจักรชนิดรี กับชนิดที่มีลักษณะเหมือนดาราจักรชนิดก้นหอย
ดุมดาราจักรแบบดั้งเดิม (classical bulge) จะมีลักษณะคล้ายดาราจักรชนิดรี มักประกอบด้วยดาวฤกษ์ชนิดดารากร 2 ซึ่งเก่าแก่กว่า และมีสีค่อนไปทางแดง การเคลื่อนที่ของดาวฤกษ์ในดุมชนิดนี้มักเป็นไปแบบไม่เป็นระเบียบ ส่วนดุมดาราจักรที่มีลักษณะคล้ายดาราจักรชนิดก้นหอยจะมีอยู่เป็นจำนวนมากกว่า และจะเรียกว่า pseudobulges หรือ disky-bulges ดาวฤกษ์จะเคลื่อนที่แบบเป็นระเบียบไปตามทิศทางของระนาบดาราจักรหรือแผ่นจานดาราจักรด้านนอก
ดูเพิ่ม

กำเนิดและวิวัฒนาการของดาราจักร
ระบบพิกัดดาราจักร
จานดาราจักร
แขนก้นหอย
กลดดาราจักร
ดูอิตออล์ไนท์ (เพลงพรินซ์)

1980 ซิงเกิลโดยพรินซ์
ดูอิตออล์ไนท์ (อังกฤษ: Do It All Night) เป็นซิงเกิลของพรินซ์จากอัลบั้มเดอร์ตีมายด์ โดยวางจำหน่ายครั้งแรกในปี ค.ศ. 1981 โดยเป็นเพลงที่เป็นบทกวีที่เกี่ยวกับเพศสัมพันธ์ โดยพรินซ์อุทานว่าเขาต้องการที่จะทำมันตลอดทั้งคืน
โสดาบัน

โสดาบัน (บาลี: Sotāpanna, โสตาปนฺน; สันสกฤต: Srotāpanna, โสฺรตาปนฺน) แปลว่า ผู้แรกถึงกระแสธรรม (แห่งพระนิพพาน) ถือเป็นอริยบุคคลระดับแรกใน 4 ระดับ คือ โสดาบัน สกทาคามี อนาคามี อรหันต์
โสดาบัน (ถ้าเเบ่งตามอินทรีย์) มี 3 ประเภท คือ
สัทธานุสารี จากจักขุสูตรในโอกกันตสังยุตต์ (สังยุตตนิกาย) กล่าวถึงว่า ผู้ยิ่งด้วยสัทธินทรีย์ คือ คนที่เชื่อมั่นไม่หวั่นไหวในขันธ์ 5 ว่า ไม่เที่ยง
สัทธานุสารี เป็นขั้นโสดาปัตติมรรค
อนาคต จะเป็นขั้นโสดาปัตติผล-อรหัตตมรรค ในชื่อว่า "สัทธาวิมุตต์"
ถ้าได้อรหัตตผล จะมีชื่อว่า "ปัญญาวิมุตต์"
ธัมมานุสารี จากจักขุสูตรในโอกกันตสังยุตต์ (สังยุตตนิกาย) กล่าวถึงว่า ผู้ยิ่งด้วยปัญญินทรีย์ คือ คนที่ขบคิดพินิจด้วยปัญญาในขันธ์ 5 นั่นเเหละว่า ไม่เที่ยง (อย่างไร)
ธัมมานุสารี เป็นขั้นโสดาปัตติมรรค
อนาคต จะเป็นขั้นโสดาปัตติผล - อรหัตตมรรค ในชื่อว่า "ทิฏฐิปัตต์"
ถ้าได้อรหัตตผล จะมีชื่อว่า "ปัญญาวิมุตต์"
กายสักขี คือ คนที่เคยได้ฌานขั้นใดขั้นหนึ่งมาเเล้ว ต่อมาได้บรรลุเป็นโสดาบัน
กายสักขี ผู้ยิ่งด้วยสมาธินทรีย์ เป็นขั้นโสดาปัตติผล-อรหัตตมรรค
อนาคต ถ้าได้อรหัตตผล จะมีชื่อว่า "อุภโตภาควิมุตต์" (หรือ ฉฬภิญญ์)
การละสังโยชน์

โสดาบัน ละสังโยชน์เบื้องต่ำ 3 ประการคือ
สักกายทิฏฐิ (กา-ยะ-) คือ ความเห็นว่าเป็นตัวของตน ความเห็นเป็นเหตุถือตัวตนเป็นอัตตาทิฎฐิ เช่น เห็นรูปเป็นตน เห็นเวทนาเป็นตน
วิจิกิจฉา (กิด-) คือ ความสงสัยในพระรัตนตรัย และในกุศลธรรมทั้งหลาย
สีลัพพตปรามาส (ลับ-พะ-ตะ-ปะ-รา-มาด) คือ ความยึดมั่นในข้อปฏิบัติอย่างเคร่งครัด ที่เข้าใจว่าเป็นข้อปฏิบัติที่บริสุทธิ์หลุดพ้น เป็นมิจฉาทิฏฐิ เช่น การประพฤติวัตรอย่างโค การนอนบนหนามของพวกโยคี เป็นต้น
การบรรลุมรรคผลเป็นพระอริยบุคคลมิได้จำกัดอยู่เฉพาะเพศบรรพชิต (นักบวช) เท่านั้น แม้แต่คฤหัสถ์ก็สามารถบรรลุเป็นอริยบุคคลได้ ผู้บรรลุโสดาบันที่มีชื่อเสียงก็มีจำนวนมากได้แก่ นางวิสาขามหาอุบาสิกา อนาถบิณฑิกเศรษฐี พระเจ้าพิมพิสาร เป็นต้น
ประเภท

โสดาบัน แบ่งเป็น 3 ประเภท ดังนี้
เอกพีชี (เอ-กะ-) ผู้มีพืชคืออัตตภาพอันเดียว ก็จะบรรลุเป็นอรหันต์
โกลังโกละ ผู้ไปจากสกุลสู่สกุล คือจะมาเกิดอีกเพียง 2-3 ชาติเท่านั้น แล้วจะได้สำเร็จเป็นอรหันต์
สัตตักขัตตุงปรมะ (ปะ-ระ-) ผู้มีเจ็ดครั้งเป็นอย่างยิ่ง คือจะต้องเวียนว่ายตายเกิดในสังสารวัฏอีกไม่เกิน 7 ชาติ ก็จะได้บรรลุธรรมเป็นอรหันต์ ไม่ต้องเวียนว่ายตายเกิดอีกต่อไป
การที่โสดาบันแบ่งเป็น 3 ประเภท ดังที่เพราะว่าอินทรีย์ 5 ได้แก่ ศรัทธา วิริยะ สมาธิ สติ และปัญญา แก่กล้าแตกต่างกัน ผู้ที่อินทรีย์ 5 ถึงความแก่รอบสม่ำเสมอ ก็สามารถบรรลุผลได้อย่างรวดเร็ว โสดาบันประเภทนี้เอกพีชีโสดาบัน
ตัวอย่างบุคคลผู้บรรลุโสดาปัตติผลในพุทธกาล

นางวิสาขา
อนาถบิณฑิกเศรษฐี
นางสิริมา
พระนางสามาวดี
พระเจ้าพิมพิสาร
ดิอะเมซิ่งเรซ 21

| --- | --- |
ดิอะเมซิ่งเรซ 21

ออกอากาศ: 30 กันยายน พ.ศ. 2555   – 9 ธันวาคม พ.ศ. 2555
ระยะเวลาการถ่ายทำ: 26 พฤษภาคม พ.ศ. 2555   – 16 มิถุนายน พ.ศ. 2555
จำนวนตอน: 11
ผู้ชนะ: จอชกับเบรนท์
ทวีปที่ผ่าน: 3
ประเทศที่ผ่าน: 9
เมืองที่ผ่าน: 24
ระยะทางการแข่งขัน: 25,000 ไมล์   (40,233 กิโลเมตร)
จำนวนเลก: 12
ซีซั่นก่อนหน้าและถัดไป
ก่อนหน้า: ดิ อะเมซิ่ง เรซ 20
ถัดไป: ดิ อะเมซิ่ง เรซ 22
ดิ อะเมซิ่ง เรซ 21 (อังกฤษ: The Amazing Race 21) เป็นฤดูกาลที่ 21 ของรายการ ดิ อะเมซิ่ง เรซ ซึ่งเป็นเกมโชว์ประเภทเรียลลิตี้โชว์ระดับรางวัลเอ็มมี 8 สมัยซ้อนทางโทรทัศน์ รายการนี้จะมีผู้เข้าแข่งขันเป็นทีมๆ ละ 2 คนซึ่งรู้จักกันมาก่อนแล้ว ทำการแข่งขันโดยเดินทางรอบโลก ทีมที่ชนะจะได้รับเงินรางวัล 1 ล้านดอลลาร์สหรัฐ โดยเกมส์โชว์ดังกล่าวเริ่มออกอากาศในสหรัฐอเมริกาทางสถานีโทรทัศน์ซีบีเอส
การผลิต

มีการเปลี่ยนแปลงเงินรางวัลเล็กน้อยสำหรับในฤดูกาลนี้ โดยเงินรางวัลยังตั้งปกติไว้ที่ 1 ล้านแต่่จะกลายเป็น 2 ล้านก็ต่อเมื่อทีมนั้นๆ เข้ามาเป็นที่ 1 ทั้งในเลกแรกและเลกสุดท้าย แต่ถ้าทีมที่เข้าที่ 1 ในเลกแรกกับทีมที่ชนะการแข่งขันเป็นคนละทีมกัน เงินรางวัลจะยังคงอยู่ที่ 1 ล้านเช่นเดิม
ชื่อตอนในการแข่งขัน

ชื่อตอนในการแข่งขันมักมาจากคำพูดสำคัญ ๆ ของผู้เข้าแข่งขันในเลกนั้น ๆ
"Double Your Money" – ฟิล คีโอแกน
"Long Hair, Don't Care" – เจย์มส
"There's No Crying in Baseball" – บริททานี่
"Funky Monkey" – ไรอัน
"Chill Out, Freak" – นาตาลี
"Get Your Sexy On" – นาดิย่า
"Off to See the Wizard" – เจมส์ (คู่เจยมส์ กับ เจมส์)
"We Was Robbed" – เจมส์ (คู่เจมส์ กับ แอ็บบา)
"Fishy Kiss" – นาดิย่า
"Not a Well-Rounded Athlete" – เจมส์ (คู่เจยมส์ กับ เจมส์)
"Take Down That Million" – เทรย์
รางวัล

ในบางเลก ทางรายการจะมีรางวัลให้กับผู้เข้าแข่งขัน ที่สามารถเข้าเส้นชัยได้เป็นทีมแรก สำหรับแพ็กเกจทัวร์ทั้งหมดสนับสนุนโดยแทรเวโลซิตี้
เลก 1  - สิทธิ์ที่จะเพิ่มเงินรางวัลเป็น 2,000,000 ดอลลาร์ในกรณีที่เข้าเส้นชัยเป็นที่หนึ่งในเลกสุดท้าย (ชนะการแข่งขัน)
เลก 2  - บัตรผ่านเร่งด่วน (อุปกรณ์ที่ทำให้ทีมสามารถเลือกข้ามภารกิจใดๆ ก็ได้ในการแข่งขันโดยใช้ได้ถึงเลก 8)
เลก 3  - แพ็กเกจทัวร์สำหรับสองคนสู่ฟิจิ
เลก 4  - แพ็กเกจทัวร์สำหรับสองคนสู่แอนติกาและบาร์บูดา
เลก 5  - แพ็กเกจทัวร์สำหรับสองคนสู่ มาเลเซีย
เลก 6  - แพ็กเกจทัวร์สำหรับสองคนสู่ ออสเตรเลีย
เลก 7  - แพ็กเกจทัวร์สำหรับสองคนสู่ เมาวี
เลก 8  - แพ็กเกจทัวร์สำหรับสองคนสู่ คอสตาริกา
เลก 9  - เงินสดคนละ 5,000 ดอลลาร์สหรัฐ
เลก 10  - แพ็กเกจทัวร์สำหรับสองคนสู่ ริเวียร่า
เลก 11  - รถฟอร์ด เอสเคบ 2013 สำหรับสมาชิกแต่ละคนในทีม
เลก 12  - เงินสดมูลค่า 1,000,000 ดอลลาร์สหรัฐ
สถานที่ในการแข่งขัน > เลก 1 (สหรัฐอเมริกา → สาธารณรัฐประชาชนจีน)

พาซาดีน่า, รัฐแคลิฟอร์เนีย, สหรัฐอเมริกา  (สะพานโคโลราโด้) (จุดเริ่มต้น)
ลอสแอนเจลิส (ท่าอากาศยานนานาชาติลอสแอนเจลิส) ไป เซี่ยงไฮ้, สาธารณรัฐประชาชนจีน  (ท่าอากาศยานนานาชาติซ่างไห่ผู่ตง)
เซี่ยงไฮ้ (ศูนย์สนามกีฬาหยวนเชิน)
เซี่ยงไฮ้ (ร้านอาหารเชวพิงจุยเจีย)
เซี่ยงไฮ้ (เดอะ บันด์)
เซี่ยงไฮ้ (หอคอยส่งสัญญาณเดอะ บันด์)
ในอุปสรรคแรกของรายการ สมาชิกที่ทำอุปสรรคจะต้องแข่งขันเทเบิลเทนนิสหรือปิงปองกับเด็กๆที่ฝึกซ้อมในศูนย์กีฬาจนกว่าจะได้ 1 คะแนน จึงจะได้รับคำใบ้ถัดไป ส่วนอุปสรรคที่สอง สมาชิกที่ไม่ได้ทำอุปสรรคแรก จะต้องทำอุปสรรคนี้ โดยสมาชิกที่ทำอุปสรรคจะต้องกินท่อน้ำไข่ของกบโดยใช้ตะเกียบให้หมดจึงจะได้รับคำใบ้ถัดไป
ที่จุดเริ่มต้น ทีมจะต้องโรยตัวลงมายังด้านล่างของสะพานเพื่อรับคำใบ้ถัดไป ซึ่งทีมจะต้องเลือกรถฟอร์ดและไปยังสนามบิน 7 ทีมแรกที่ไปถึงจะได้ขึ้นเที่ยวบินที่เร็วกว่าเที่ยวบินที่ 2 ถึง 75 นาที
ณ เดอะ บันด์ ทีมจะต้องหาหญิงที่ถือลูกคิดโบราณ ผู้มอบคำใบ้ถัดไป
สถานที่ในการแข่งขัน > เลก 2 (สาธารณรัฐประชาชนจีน → อินโดนีเซีย)

เซี่ยงไฮ้,สาธารณรัฐประชาชนจีน (ท่าอากาศยานนานาชาติซ่างไห่ผู่ตง) ไป สุราบายา,เกาะจาวาตะวันออก อินโดนีเซีย  (ท่าอากาศยานนานาชาติจวนด้า)
บางคาลัน, เกาะมาดูร่า (สนามอรุน-อรุน)
สุราบายา (สะพานเกนเทงคาลี)
สุราบายา (ร้านมอเตอร์ไซค์วิจาย่า)
สุราบายา (ตลาดพาบีน)
ในอุปสรรคของเลกนี้ สมาชิกที่ทำอุปสรรคจะต้องเลือกเด็กๆ 4 คน แล้วทำลูกโป่งให้เป็นลวดลายสัตว์ทั้ง 4 แบบ และหมวก 4 แบบ ให้แก่เด็กๆ จึงจะได้รับคำใบ้ถัดไป ส่วนทางแยกของเลกนี้ทีมจะต้องเลือกระหว่างขนน้ำแข็ง (Ice By The Pound) กับตั้งร้านปลา (Fish By The Barrel)ทีมที่เลือกขนน้ำแข็ง จะต้องขนน้ำแข็งที่กำลังผลิต 10 ก้อน ก้อนละ 65 ปอนด์ ขึ้นรถบรรทุกไปยังตลาด แล้วก็ขนใส่ซาเล้งเพื่อให้ทีมถีบต่อไปจนถึงจุดที่กำหนด เมื่อทีมสามารถบนส่งน้ำแข็งได้ครบจะได้รับคำใบ้ถัดไป ส่วนทีมที่เลือก ตั้งร้านปลา จะต้องขนปลาสองถังไปยังตลาด แล้วตั้งร้านปลาโดยการกระเทาะน้ำแข็งแล้วจัดเรียงวางปลาตามแบบ เมื่อพ่อค้าพอใจเขาจะมอบคำใบ้ถัดไป
ณ สนามอรุน-อรุน ทีมจะต้องหยิบเลขซึ่งนั้นคือลำดับของแต่ละทีมที่จะเข้าร่วมการแข่งขันกระทิงพื้นบ้านโดยทีมจะต้องนั่งซ้อนรถจักรยานยนต์เพื่อแข่งกับกระทิงที่กำลังวิ่งอยู่เมื่อครบ 1 รอบสนาม ทีมจะได้รับคำใบ้ถัดไป
สถานที่ในการแข่งขัน > เลก 3 (อินโดนีเซีย)

สุราบายา (ร้านอาหารแอนติก้าจาย่า)
สุราบายา (สถานีรถไฟเกเบง) สู่ บางคิลล์,พาซูรวน (สถานีรถไฟบางคิลล์)
บางคิลล์ (อรุน - อรุน)
บางคิลล์ (เพอร์รี่แมนการ์ทเฮ้าส์ 1 )  (สั่งย้อนกลับได้ 2 ทีมๆ ละ 1 ครั้ง และ ไม่เปิดเผยผู้สั่ง)
บางคิลล์ (โรงเรียนสอนศาสนาเอสเอ็มเอเนอร์เจอร์รี่ 1)
สำหรับอุปสรรคของเลกนี้ สมาชิกที่ทำอุปสรรคจะต้องเสริฟ์อาหารจานด่วนของอินโดนีเซียทั้งหมด 20 จานให้แก่ลูกค้าภายในครั้งเดียว เมื่อเสริฟ์ได้ครบจะได้รับคำใบ้จากเจ้าของร้านแต่ถ้าจานแตกแม้แต่ใบเดียวจะต้องเริ่มใหม่ทันที และสำหรับทางแยกของเลกนี้ทีมจะต้องเลือกระหว่าง หัวสิงโต  (Lion's Head) และ หัวไข่ (Egg's Head)ทีมที่เลือก หัวสิงโต จะต้องฝึกการเต้นให้เข้ากับจังหวะในท่าทางต่างๆพร้อมสวมหน้ากากยักษ์หัวสิงโตเดินบนท้องถนนเมื่อทีมฝึกได้ครบทุกท่าทางจะได้รับคำใบ้ถัดไป ส่วนทีมที่เลือก หัวไข่ จะต้องว่างมะพร้าวบนหัว แล้วจะมีคนมาจุดไฟบนมะพร้าวเพื่อทอดไข่ให้สุกเมื่อไข่สุกแล้วทีมจะต้องกินไข่เจียวที่ถูกทอดโดยมะพร้าวที่วางบนศีรษะจึงจะได้รับคำใบ้ถัดไป
ในขณะที่ทีมนั่งอยู่บนรถไฟขบวนที่จะไปพาซูรวนทีมจะต้องมองหาคนขายอาหารพื้นบ้าน ผู้มอบคำใบ้ถัดไปแก่ทีม
สถานที่ในการแข่งขัน > เลก 4 (อินโดนีเซีย → บังคลาเทศ)

สุราบายา (ท่าอากาศยานนานาชาติจวนด้า) ไป ดักกา, บังคลาเทศ  (ท่าอากาศยานนานาชาติชาห์จะล่าล์)
ดักกา (ศูนย์รถออโต้)
สถานที่ในการแข่งขัน > เลก 6 (บังคลาเทศ → ตุรกี)

อิสตันบูล,ตุรกี
สถานที่ในการแข่งขัน > เลก 7 (ตุรกี → รัสเซีย)

มอสโก,รัสเซีย
สถานที่ในการแข่งขัน > เลก 9 (รัสเซีย → เนเธอร์แลนด์)

อัมสเตอร์ดัม,เนเธอร์แลนด์
สถานที่ในการแข่งขัน > เลก 11 (สเปน → ฝรั่งเศส)

ลุ่มแม่น้ำลัวร์,ฝรั่งเศส
สถานที่ในการแข่งขัน > เลก 12 (ฝรั่งเศส → สหรัฐอเมริกา)

นิวยอร์ค,นครนิวยอร์ค,สหรัฐอเมริกา